<classify> Akizungumza na gazeti hili, Bossou, anayefanya vizuri tangu achukue nafasi ya Nadir Haroub Cannavaro aliye majeruhi, alisema wana kikosi bora chenye hadhi kubwa Afrika sawa na Al Ahly, hivyo haoni sababu ya kuwahofia zaidi ya kuongeza bidii na kuhakikisha wanawatoa.Tuache kuweka hofu kabla ya mchezo, Al Ahly ni timu yenye ubora sawa na Yanga, hivyo tunachotakiwa ni kupambana na siyo kuwajadili wachezaji wao au kocha wao tukifanya hivyo tutashindwa kutimiza malengo tuliyojiwekea, alisema Bossou.Alisema amewahi kucheza Etoile du Sahel, siku za nyuma hivyo anafahamu vyema mbinu chafu zinazotumiwa na timu kutoka Afrika Kaskazini na atahakikisha anaisaidia Yanga kuepuka mbinu hizo.Alisema kitu cha msingi wanachotakiwa ni kuhakikisha wanaitumia vizuri mechi ya nyumbani kupata ushindi, kwani kinyume na hapo itakua tabu kuwafunga watakapokuwa kwao kutokana na fitna walizokuwa nazo ndani na nje ya uwanja.Bossou amewataka wachezaji wenzake kutumia nafasi hiyo waliyoipata kuitangaza klabu na wao wenyewe kwa kucheza kwa juhudi na kuwatoa Al Ahly, ili waweze kucheza hatua ya makundi.  <topic>: MICHEZO 